Міжнародны аэрапорт Гейдара Аліева

Бакінскі міжнародны аэрапорт Гейдара Аліева () — адзін з шасці міжнародных аэрапортаў, якія абслугоўваюць Азербайджан. Раней ён называўся Міжнародны аэрапорт Біна па назве прыгарада Баку. З 10 сакавіка 2004 года аэрапорт быў перайменаваны ў гонар былога прэзідэнта Гейдара Аліева, трэцяга Прэзідэнта Азербайджана. Аэрапорт размешчаны за 20 кіламетраў на паўночны ўсход ад Баку, звязаны з горадам сучаснай трасай, якая была ўведзена ў эксплуатацыю ў 2008 годзе. Аэрапорт служыць базай для нацыянальнага перавозчыка «Азербайджанскія авіялініі» і «Buta Airways».

У адрозненне ад большасці іншых міжнародных аэрапортаў, ёсць крамы «Duty Free» не толькі ў зоне вылету, але і ў зоне прылёту. Для таго, каб адпавядаць высокім стандартам аэрапорта і павысіць узровень абслугоўвання пасажыраў, крамы бяспошліннага гандлю далучыліся да службы папярэдняга заказу «MyDutyFree». Плацяжы прымаюцца з дапамогай крэдытнай карты, а таксама могуць быць зробленыя ў азербайджанскіх манатах, доларах ЗША, еўра і расійскіх рублях.

Бакінскі міжнародны аэрапорт Гейдара Аліева адпавядае міжнародным патрабаванням. Дзякуючы свайму выгаднаму геаграфічнаму становішчу, ён стаў рэгіянальным аэрапортам нумар адзін для трансферных рэйсаў паміж Усходам і Захадам, Поўначчу і Поўднем.

 Крыніцы 

 Спасылкі 


Катэгорыя:Будынкі і збудаванні Баку
Катэгорыя:Транспарт Баку
Катэгорыя:Грамадскі транспарт у Азербайджане
Катэгорыя:Аэрапорты Азербайджана
Катэгорыя:Аэрапорты, названыя ў гонар людзей